**David Sklenička** (s. 8. syyskuuta 1996 Rakovník, Tšekki) on tšekkiläinen jääkiekkopuolustaja.

Ura
---

### Seuraura

#### Uran alku kotimaassa

Sklenička on HC Berounští Medvědin kasvatti. Hän siirtyi juniorina sittemmin HC Kladnoon, josta Sklenička palasi 17-vuotiaana kaudeksi 2013–2014 Berounští Medvědiin. Hän nousi seuran miesten joukkueeseen, joka pelasi Tšekin toiseksi korkeimmalla sarjatasolla 1. česká hokejová ligassa, jossa Skleničkan tulokaskausi toi 42 runkosarjaottelussa yhden syöttöpisteen sekä 18 karsintasarjan ottelussa yhden syöttöpisteen. Kaudeksi 2014–2015 hän siirtyi sarjatasoa ylemmäs Extraliga-joukkue HC Plzeňiin, jossa Sklenička pelasi kuusi runkosarja- ja kaksi playoff-ottelua ilman tehopisteitä. Hän teki Extraliga-debyyttinsä 11. helmikuuta 2015 HC Oceláři Třineciä vastaan. Sklenička sai ottelussa jääaikaa 11.23 minuuttia ja hän keräsi Plzeňin 4–6-tappioon päättyneestä ottelusta teholukeman –2. Sklenička pelasi suurimman osan kaudestaan lainalla 1. ligan HC Havlíčkův Brodissa. Iso osa hänen kaudestaan eteni myös Plzeňin A-nuorissa.

Varsinaisella Extraligan tulokaskaudellaan 2015–2016 Sklenička teki Plzeňissä 46 runkosarjaottelussa tehot 3+5=8 ja kymmenessä playoff-ottelussa kaksi syöttöpistettä. Hän teki ensimmäisen Extraliga-maalinsa runkosarjan seitsemännellä kierroksella 2. lokakuuta 2015 HC Kometa Brnoa vastaan. Sklenička voitti kauden päätteeksi pronssia. Kaudella 2017–2018 hän teki Extraligan yhden kauden piste-ennätyksensä tehoilla 3+11=14.

#### NHL-sopimus Montreal Canadiensiin

Toukokuussa 2018 NHL-varaamaton Sklenička teki kaksivuotisen tulokassopimuksen Montreal Canadiensin kanssa. Hänen kausipalkkansa NHL:n puolella on työehtosopimuksen mukainen tulokkaan maksimipalkka, 925 000 dollaria. Sklenička pelasi kauden 2018–2019 kokonaan AHL-joukkue Laval Rocketin vahvuudessa tehden tulokaskautensa aikana 68 runkosarjaottelussa tehot 3+6=9. Sklenička vietti joukkueen vahvuudessa myös alkukauden 2019–2020, kunnes Canadiens asetti hänet joulukuussa siirtolistalle. Koska mikään toinen NHL-seura ei napannut Skleničkaa vuorokauden kuluessa, Canadiens purki hänen sopimuksensa.

#### KHL-kaudet Jokereissa ja siirtyminen Kärppiin

Joulukuussa 2019 Sklenička siirtyi loppukauden 2019–2020 kattavalla sopimuksella KHL-joukkue Jokereihin. Hän pelasi siellä 25 runkosarjaottelua tehopistein 2+3=5 ja teholukemalla +8. Pudotuspeleissä Sklenička teki kuudessa ottelussa tehot 1+1=2 ja keräsi teholukeman +6. Huhtikuussa 2020 hän teki Jokereiden kanssa kaksivuotisen jatkosopimuksen. Kaudella 2020–2021 Sklenička oli kesken kauden NHL:ään siirtyneen Mikko Lehtosen jälkeen seitsemällä osumallaan joukkueen eniten maaleja tehnyt puolustaja. Joulukuussa 2021 hän teki Jokereiden kanssa kaksivuotisen jatkosopimuksen kevääseen 2024 saakka. Helmikuussa 2022 Jokerit purki Sklenickan sopimuksen joukkueen kauden päätyttyä ennenaikaisesti Venäjän ja Ukrainan sodan vuoksi. Hän siirtyi loppukauden kattavalla sopimuksella SM-liigajoukkue Oulun Kärppiin, jonne Skleničkan kanssa Jokereista siirtyivät myös päävalmentaja Lauri Marjamäki ja hyökkääjä Julius Junttila.

#### Siirtyminen Ruotsiin

Kaudeksi 2022–2023 Sklenička siirtyi kaksivuotisella sopimuksella Ruotsin SHL-liigan Brynäs IF:ään. Joukkueen apuvalmentajana toimii hänelle Jokereista tuttu Ari-Pekka Pajuluoma, minkä lisäksi Skleničkan kanssa Jokereissa pelanneet Hannes Björninen ja Niklas Friman siirtyivät Brynäsiin. Marraskuussa 2022 hänen sopimustaan seuran kanssa jatkettiin vuodella kevääseen 2025 saakka.

### Maajoukkueura

Sklenička edusti Tšekkiä Pekingin olympiakisoissa 2022. Hän pelasi myös MM-kilpailuissa vuosina 2018, 2019, 2021 ja 2022, joista viimeinen turnaus päättyi pronssiin. Yhteensä Sklenička on pelannut 81 A-maaottelua tehopistein 5+15=20. Hän teki A-maajoukkuedebyyttinsä Euro Hockey Challengessa 12. huhtikuuta 2017 Chomutovissa Norjaa vastaan. Sklenička merkittiin Tšekin nelospuolustajapariin Milan Douderan viereen. Ensimmäisen A-maajoukkuemaalinsa hän teki Sweden Hockey Gamesissa 26. huhtikuuta 2018 turnauksen isäntäjoukkue Ruotsia vastaan.

Sklenička pelasi myös alle 20-vuotiaiden MM-kilpailuissa vuonna 2016. Yhteensä hän on pelannut 30 nuorten maaottelua.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2013–2014 | HC Berounští Medvědi | Tšekki I | 42 | 0 | 1 | 1 | 16 | – | – | – | – | – |
| 2014–2015 | HC Plzeň | Tšekki U20 | 20 | 1 | 6 | 7 | 38 | 4 | 0 | 1 | 1 | 16 |
|  | HC Plzeň | ČEL | 6 | 0 | 0 | 0 | 8 | 2 | 0 | 0 | 0 | 2 |
|  | HC Havlíčkův Brod | Tšekki I | 31 | 1 | 1 | 2 | 18 | – | – | – | – | – |
| 2015–2016 | HC Plzeň | Tšekki U20 | 2 | 1 | 0 | 1 | 2 | – | – | – | – | – | JMM | 5 | 1 | 0 | 1 | 2 |
|  | HC Plzeň | ČEL | 46 | 3 | 5 | 8 | 32 | 10 | 0 | 2 | 2 | 6 |
|  | HC Klatovy | Tšekki II | 1 | 0 | 2 | 2 | 4 | – | – | – | – | – |
| 2016–2017 | HC Plzeň | ČEL | 47 | 4 | 5 | 9 | 24 | 11 | 0 | 1 | 1 | 4 |
| 2017–2018 | HC Plzeň | ČEL | 49 | 3 | 11 | 14 | 22 | 10 | 1 | 1 | 2 | 6 | MM | 8 | 0 | 2 | 2 | 2 |
| 2018–2019 | Laval Rocket | AHL | 68 | 3 | 6 | 9 | 50 | – | – | – | – | – | MM | 9 | 0 | 1 | 1 | 2 |
| 2019–2020 | Laval Rocket | AHL | 7 | 1 | 2 | 3 | 2 | – | – | – | – | – |
|  | Jokerit | KHL | 25 | 2 | 3 | 5 | 12 | 6 | 1 | 1 | 2 | 2 |
| 2020–2021 | Jokerit | KHL | 51 | 7 | 10 | 17 | 26 | 4 | 0 | 0 | 0 | 2 | MM | 8 | 0 | 1 | 1 | 4 |
| 2021–2022 | Jokerit | KHL | 45 | 5 | 9 | 14 | 34 | – | – | – | – | – | OK | 4 | 0 | 0 | 0 | 0 |
|  | Kärpät | SM-liiga | 9 | 0 | 3 | 3 | 16 | 7 | 0 | 2 | 2 | 0 | MM | 10 | 0 | 1 | 1 | 2 |
| 2022–2023 | Brynäs IF | SHL | 50 | 7 | 24 | 31 | 22 | – | – | – | – | – |
| 4 kautta | yhteensä | ČEL | 148 | 10 | 21 | 31 | 86 | 33 | 1 | 4 | 5 | 18 |
| 3 kautta | yhteensä | KHL | 121 | 14 | 22 | 36 | 72 | 10 | 1 | 1 | 2 | 4 |
| 2 kautta | yhteensä | AHL | 75 | 4 | 8 | 12 | 52 | – | – | – | – | – |

Lähteet
-------

* David Sklenička The Internet Hockey Databasessa (englanniksi)
* David Sklenička Eurohockey-sivustolla (englanniksi)
* David Sklenička *Elite Prospects*. Everysport Media Group AB.  (englanniksi)

### Viitteet

1. 1 2  Lahtinen, Matias: Terminaattorin paluu - David Sklenicka kahden vuoden jatkosopimukseen *youtube.com*.  26.12.2021. Jokerit Hockey Club Oy. Viitattu 14.1.2022.
2. 1 2 3 4 5 6 7  David Sklenička *Elite Prospects*. Everysport Media Group AB.  (englanniksi)
3. ↑  HC Škoda Plzeň - HC Oceláři Třinec, 11.02.2015 *Hokej.cz*.  11.2.2015. BPA sport marketing a.s. ve spolupráci s eSports.cz, s.r.o. Viitattu 12.12.2019. (tšekiksi)
4. ↑  HC Škoda Plzeň - HC Kometa Brno, 02.10.2015 *Hokej.cz*.  2.10.2015. BPA sport marketing a.s. ve spolupráci s eSports.cz, s.r.o. Viitattu 12.12.2019. (tšekiksi)
5. ↑  Braverman, Dan: Canadiens agree to terms with David Sklenicka and Michal Moravcik *nhl.com/canadiens*.  28.5.2018. MONTREAL:  Montreal Canadiens. Viitattu 23.9.2018. (englanniksi)
6. ↑  NHL:n Montreal Canadiens hankki MM-kisapelaajia, myönsi maksimipalkat *Sportti.com*.  28.5.2018. Sport Content Oy. Viitattu 23.9.2018.
7. ↑  CONTRACT TERMINATION FOR DAVID SKLENICKA *rocketlaval.com*.  7.12.2019. LAVAL:  Laval Rocket. Viitattu 12.12.2019. (englanniksi)
8. ↑  Seppä, Lassi: Jokerit vahvistuu tšekkiläispuolustaja David Sklenickalla *Jatkoaika.com*.  12.12.2019. Jatkoaika r.y. Viitattu 12.12.2019.
9. ↑  Hurmerinta, Eero: Jokereille jatkosopimuksia ja nuoria pelaajia − Sklenicka ja Joensuu jatkavat kaksi vuotta *Jatkoaika.com*.  21.4.2020. Jatkoaika r.y. Viitattu 25.5.2020.
10. ↑  Elite Prospects - Jokerit *eliteprospects.com*. Everysport Media Group AB. Viitattu 23.3.2021. (englanniksi)
11. ↑  Lahtinen, Matias: David Sklenička jatkaa Jokereissa myös kahdella seuraavalla kaudella – "Hän kamppailee kaukalossa rajusti joukkueen eteen jokaisessa ottelussa" *Jatkoaika.com*.  26.12.2021. Jatkoaika r.y. Viitattu 27.12.2021.
12. ↑  Hurmerinta, Eero: Julius Junttila palaa Kärppiin − myös tšekkipakki Sklenička matkaa Ouluun *Jatkoaika.com*.  28.2.2022. Jatkoaika r.y. Viitattu 3.3.2022.
13. ↑  Wilenius, Teemu: MM-ho­pea­mi­ta­lis­ti Teemu Turunen tarttui Kärp­pien haaviin – "Sain kuulla, että Oulussa ra­ken­ne­taan kovaa jouk­kuet­ta" *kaleva.fi*.  3.5.2022. Kaleva365 Oy. Viitattu 9.5.2022.
14. ↑  David Sklenicka stannar i Brynäs – förlänger över 2024/25: "Älskar klubben" *brynas.se*.  17.11.2022. Brynäs AB. Viitattu 17.11.2022. (ruotsiksi)
15. ↑  Czech Republic vs Norway - EHC - Euro Hockey Challenge - boxscore *pointstreak.com*.  12.4.2017. Pointstreak Sports Technologies Inc. Viitattu 23.9.2018. (englanniksi)
16. ↑  Česko - Norsko *isport.blesk.cz*.  12.4.2017. CZECH NEWS CENTER a.s. Viitattu 23.3.2021. (tšekiksi)
17. ↑  CZE - SWE (1-3) *stats.swehockey.se*.  26.4.2018. Svenska Ishockeyförbundet. Viitattu 24.9.2018. (englanniksi)

Tšekin joukkue – Jääkiekon MM-kilpailut 2018
3 Gudas (**A**) |
8 Šulák |
9 Sklenička |
10 Červenka (**C**) |
11 Nestrašil  |
12 Faksa |
14 Plekanec (**A**) |
17 Hronek |
18 Kubalík |
23 Jaškin |
26 Řepík |
30 Hrachovina |
33 Francouz |
36 Krejčík |
39 Rittich |
46 Krejčí |
47 Jordán |
51 Horák |
60 Moravčík |
61 Polášek |
71 Hyka |
72 Chytil |
88 Pastrňák |
90 Kousal |
98 Nečas |
Valmentaja Josef Jandač

Tšekin joukkue – Jääkiekon MM-kilpailut 2022
2 Dostál |
5 Jiříček |
6 Kempný |
9 Sklenička |
10 Červenka (**C**) |
12 Černoch |
13 Vrána |
17 Hronek |
19 Flek |
20 Zohorna |
24 Ščotka (**A**) |
44 Stránský |
46 Krejčí (**A**) |
47 Jordán |
48 Hertl |
50 Vejmelka |
51 Šimek |
52 Špaček |
64 Kämpf |
67 Smejkal |
84 Kundrátek |
88 Pastrňák |
91 Simon |
94 Langhamer |
95 Blümel |
Valmentaja Kari Jalonen